|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε.ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣΚέντρο Εκπαιδευτικής & Συμβουλευτικής Υποστήριξης(Κ.Ε.Σ.Υ.) Δράμας Ταχ. Δ/νση : Αμπελάκια, Τ.Θ. 1076  Τ.Κ. – Πόλη : 66100 – Δράμα  Πληροφορίες : Κατρούδη Χρύσα  Τηλέφωνο / Φαξ : 2521076511  Ηλεκτρονικό ταχυδ : [mail@kesy.dra.sch.gr](mailto:mail@kesy.dra.sch.gr)  Ιστότοπος : [http://kesy.dra.sch.gr](http://kesy.dra.sch.gr/) |  | | Αμπελάκια, 29/03/2021  Αρ. Πρωτ.: Φ15/137 |
|  | **Προς**  Γονείς – Κηδεμόνες μαθητών, -τριών των Νηπιαγωγείων και Δημοτικών Σχολείων: Κ. Νευροκοπίου, Βώλακα, Περιθωρίου, Προσοτσάνης, Πετρούσας, Μικρόπολης, Καλής Βρύσης και Παρανεστίου (Διά των Δ/νσεων του Σχολείου τους). | |
|  | **Κοινοποίηση**  -ΠΔΕ ΑΜΘ  -ΠΕ.Κ.Ε.Σ. ΑΜΘ  -ΔΙ.Π.Ε. Δράμας | |

**ΘΕΜΑ: «Πρόσκληση γονέων – κηδεμόνων σε διαδικτυακές βιωματικές συναντήσεις»**

Το Κέντρο Εκπαιδευτικής και Συμβουλευτικής Υποστήριξης (Κ.Ε.Σ.Υ.) Δράμας πρόκειται να πραγματοποιήσει κύκλο έξι (6) διαδικτυακών βιωματικών συναντήσεων για γονείς παιδιών προσχολικής και σχολικής ηλικίας (4 – 12 ετών) με κεντρικό θέμα την **«Ενδυνάμωση του γονικού ρόλου»**. Σκοπός των συναντήσεων είναι να συζητηθούν θέματα που απασχολούν τους γονείς στην καθημερινότητά τους με τα παιδιά, μέσα σε ένα κλίμα αμοιβαίας εμπιστοσύνης και ασφάλειας.

Ακολούθως παρατίθεται το πρόγραμμα και οι θεματικές των συναντήσεων:

1. Δευτέρα 05 Απριλίου 2021 «Συνάντηση γνωριμίας».
2. Δευτέρα 12 Απριλίου 2021 «Δεξιότητες αποτελεσματικής επικοινωνίας»
3. Δευτέρα 19 Απριλίου 2021: «Διαχείριση συναισθημάτων».
4. Δευτέρα 26 Απριλίου 2021 «Ενίσχυση αυτοεκτίμησης γονέων».
5. Τετάρτη 05 Μαΐου 2021 «Καλλιέργεια δεξιοτήτων αυτοφροντίδας».
6. Πέμπτη 13 Μαΐου 2021 «Αναστοχασμός και κλείσιμο συναντήσεων».

Οι συναντήσεις θα πραγματοποιηθούν μέσω της διαδικτυακής πλατφόρμας Webex, κατά τις απογευματινές ώρες, το διάστημα 18:00’ – 19:30’. Ο μέγιστος αριθμός συμμετεχόντων θα είναι 10 άτομα και θα τηρηθεί σειρά προτεραιότητας.

Σε περίπτωση εκδήλωσης μεγάλου ενδιαφέροντος υπάρχει η δυνατότητα επανάληψης των συναντήσεων σε μελλοντικές ημερομηνίες. Οι συμμετέχοντες θα πρέπει να έχουν πρόσβαση στο διαδίκτυο, ενεργό λογαριασμό ηλεκτρονικού ταχυδρομείου (e-mail) και υπολογιστή ή tablet ή κινητό στο οποίο θα έχουν εγκαταστήσει την εφαρμογή της Webex.

Δηλώσεις συμμετοχής μπορούν να υποβάλλονται από Δευτέρα 29 Μαρτίου έως και την Πέμπτη 01 Απριλίου 2021 στην παρακάτω ηλεκτρονική φόρμα: <https://forms.gle/3PaMo3vBKYbm9rg28>.

Παρακαλούνται οι Διευθυντές και Διευθύντριες των σχολείων να προωθήσουν την πρόσκληση στους γονείς και να διευκολύνουν τη συμπλήρωσή της, εφόσον χρειάζεται. Οι τελικοί συμμετέχοντες θα ειδοποιηθούν μέσω e-mail πριν από την πρώτη συνάντηση.

Ως υπεύθυνη για το συντονισμό και την οργάνωση του προγράμματος έχει οριστεί η κ. Γεωργιάδου Σαββατούλα (Κοινωνική Λειτουργός).

Με εκτίμηση

Αλβανόπουλος Γεώργιος